**Laza Ristovski** (rođen 23. 1. 1956. godine u Novom Pazaru umro 6. 10. 2007. godine u Beogradu) bio je jugoslovenski i srpski muzičar koji je najpoznatiji po radu u grupama Smak i Bijelo dugme.

Biografija
----------

Muzikom je počeo da se bavi sa samo pet godina kada je posle puno natezanja uspeo da ubedi roditelje da mu kupe harmoniku. Prve časove dobio je od jednog poznatog kraljevačkog pedagoga, kod kojeg se svirala samo klasična muzika. Tri godine kasnije prešao je u tek otvorenu muzičku školu. Provlačio se sa trojkama iz vladanja, jer direktoru nikako nije bila po volji njegova naklonost prema rokenrolu.

Zbog galame je pobegao sa nekog koncerta ozbiljne muzike i upao u prvi bend. Imao je trinaest godina, stari saksofon i mnogo volje. Kada je završio sedmi razred osnovne škole, roditelji su mu kupili orgulje "Wox Jaguar" za 540 hiljada ondašnjih dinara. Grupa je svirala po kraljevačkim igrankama bez imena, pa su prozvani Bezimeni.

Laza je bio vredan, pa je posle osnovne škole upisao gimnaziju u Kraljevu i vanredno, Muzičku školu "Stanković" u Beogradu. Gimnazija ga nije oduševila, pa je pao prvi razred i nakon toga prešao u ekonomsku školu. Usput je završio i dve godine srednje muzičke škole.

Pocetkom sedamdesetih otkrio je i Hammond orgulje, koje je platio šest miliona i sedamsto hiljada ondašnjih dinara. Otvarao je poklopac i gurao unutra odvijač da bi dobio zvuk sintisajzera.

Leta 1975. svirao je s "Bezimenima" u Bečićima, gde ga je čuo Boki Milošević i poveo u Beograd. Jednog dana mu je dosadilo da prati Lepu Lukić, pa je pokupio stvari i otišao u Kragujevac. Već posle nekoliko dana održao je prvi koncert sa Smakom na Filološkom fakultetu u Beogradu.

Svojim zvukom obogatio je albume: "*Smak*" (1975); "*R.M. Točak*" (1976); kao i singlove "*Ulazak u Harem*" (1975); "*Satelit*" (1976); i "*Ljudi nije fer*" (1976); kasnije skupljene na kompilaciji "Ulazak u Harem" (1977). U oktobru 1976, na nagovor Gorana Bregovića, je prešao u Bijelo dugme, što je odjeknulo poput fudbalskog tranfera. Sa Bijelim dugmetom je snimio album "*Eto! Baš hoću!*".

Sredinom 1978. napustio je grupu i sa Ipetom Ivandićem snimio album "Stižemo". Početkom 1979. doveo je iz Kragujevca grupu Vatra, ali više od toga nije uspeo da učini. U proleće 1979. na predlog Točka, Zorana i Kepe, vratio se u Smak i sa njima snimio još dva singla : "Na Balkanu" (1979); i "Rok cirkus" (1980); i dva albuma: "*Rok cirkus*" (1980); i "*Zašto ne volim snijeg*" (1981). Učestvovao je i u snimanju ploče "*Iz profila*" (1982) Borisa Aranđelovića, koja je zapravo ostatak materijala pripremljenog za album "*Zašto ne volim snijeg*".

Nakon raspada Smaka u jesen 1981, Laza počinje da radi kao studijski muzičar i ubrzo je postao najtraženiji klavijaturista u zemlji. Spisak ljudi s kojima je radio ili ih pratio na turnejama izuzetno je veliki.

Sarađivao je s Džez-orkestrom RTB-a, a nekoliko je godina radio na solističkoj karijeri u elektronskoj muzici. Snimio je jedan singl - "Tražiš oproštaj" (1982), i tri albuma: "*Merge*" (1983), "*2/3*" (1983) i "*Roses for General*" (1984).
Isto, godine 1983 sarađivao je sa ansamblom Južni Vetar kao gost na ploči Gordane Stojićević koja se zvala *Nisi znao da me čuvaš*. 

U "Bijelo Dugme" se vratio u februaru 1985. i sa njima snimio albume "*Pljuni i zapjevaj moja Jugoslavijo*" i "*Ćiribiribela*".

Komponovao je muziku za više domaćih filmova, od kojih su najpoznatiji: Lazar (1984), Sveto mesto (1990), Velika frka (1990), Mrav pešadinac (1993), Paket aranžman (1995), Lepa sela lepo gore i Nečista krv (1996). 1994. godije u saradnji sa Sašom Loknerom, klavijaturistom Bajage i Instruktora, objavio vrlo zapažen album "*Naos*". Takođe je izdao CD klasične muzike sa operskom pevačicom Dubravkom Zubović. Pratio je na turneji gitaristu Alvina Lija, bivšeg člana grupe Ten Years After.

Zbog teške bolesti Ristovski je vezan za invalidska kolica nekoliko godina unazad, ali nastavlja sa radom i čak je učestvovao na povratničkoj turneji Bijelog dugmeta 2005. 1. 1. 2003. je objavio album "*Gondola*". Nedavno je završio rad na novom materijalu za nekadašnjeg bubnjara Bijelog dugmeta Milića Vukašinovića i pevača grupe Smak Borisa Aranđelovića.

Diskografija
------------

### Smak

1. Smak - 1975.
2. R. M. Točak - 1976.
3. Rok cirkus - 1980.
4. Zašto ne volim sneg - 1981.

### Bijelo dugme

1. Eto! Baš hoću! 1976.
2. Pljuni i zapjevaj moja Jugoslavijo - 1986.
3. Ćiribiribela - 1988.
4. Koncert kod Hajducke cesme uzivo 1977

### Solo

1. Stižemo (sa Ipetom Ivandićem) - 1978.
2. Merge (studio, 1982)
3. 2/3 (studio, 1983)
4. Vojnički dani - 1984.
5. Roses For A General (studio, 1984)
6. Opera (studio, 1986)
7. Quit (studio, 1993)
8. Naos (sa Sašom Loknerom 1994)
9. Nečista krv (soundtrack, 1997)
10. Svetlost u A-duru (compilation, 1997)
11. Ave Maria-1997.-Dubravka Zubovic,Laza Ristovski
12. The Best Of Instrumental Works (compilation, 2000)
13. Platinum (compilation, 2000)
14. Gondola (studio, 2003.
15. Laza Ristovski Plays Simon & Garfunkel -2006.

Zanimljivosti
-------------

* Proglašavan je preko 10 puta uzastopno za klavijaturistu godine u anketi lista "Pop Ekspres".  Arhivirano 2006-10-01 na Wayback Machine-u
* 1984. godine bio je muzičar godine po časopisu "Večernji list".
* 1988. godine osvaja nagradu kao klavijaturista, aranžer i producent godine po mišljenju listova "TV Novosti" i "Novosti 8".
* 1998. godine je dobio "Kristalnu prizmu" za muziku u filmu "Nečista krv".
* Dobitnik je mnogobrojnih nagrada na filmskim festivalima.

Vanjske veze
------------

* Laza Ristovski na Progarchives.com
* Intervju sa Lazom Ristovskim u časopisu Jabuka Arhivirano 2006-10-02 na Wayback Machine-u

| Bijelo dugme |
| --- |
| Željko Bebek | Goran Bregović | Mladen Vojičić Tifa | Milić Vukašinović  Goran Ivandić | Alen Islamović | Dragan Jankelić | Sanin Karić  Vlado Pravdić | Ljubiša Racić | Zoran Redžić | Laza Ristovski |
| Studijski albumi |
| *Kad bi' bio bijelo dugme* (1974) | *Šta bi dao da si na mom mjestu* (1975) | *Eto! Baš hoću!* (1976) | *Bitanga i princeza* (1979) | *Doživjeti stotu* (1981) | *Uspavanka za Radmilu M.* (1983) | *Kosovka djevojka (Bijelo dugme)* (1984)  | *Pljuni i zapjevaj moja Jugoslavijo* (1986) | *Ćiribiribela* (1988) |
| Koncertni albumi |
| *Koncert kod Hajdučke česme* (1977) | *5. april '81* (1981) | *Mramor, kamen i željezo* (1987) |

| * p
* r
* u
Smak |
| --- |
| 
**Radomir Mihajlović "Točak"** **·**  **Slobodan Stojanović Kepa** **·** **Dejan Stojanović Kepa Jr.** **·** **Dejan Najdanović** **·** **Milan Milosavljević** **·** **Sale Marković**Slobodan Kominac **·**  Miša Nikolić **·**  Miki Petkovski **·**  Tibor Levay **·**  David Moss **·**  Dado Topić **·**  Chris Nicols **·**  Srđan Miodragović **·**  Zoran Milanović **·**  Boris Aranđelović **·**  Laza Ristovski **·**  Milan Đurđević **·**  Vlada Samardžić |
| Studijski albumi | *Smak* **·**  *Crna dama* **·**  *Black Lady* **·**  *Stranice našeg vremena* **·**  *Pages of Our Time - Dub in the Middle* **·**  *Rok cirkus* **·**  *Zašto ne volim sneg* **·**  *Smak 86.* **·**  *Bioskop Fox* **·**  *Egregor* **·**  |
| EP-ovi | *Satelit* **·**  *Nevidljive terazije* **·**  *Na Balkanu* **·**  |
| Live albumi | *odLIVEno* **·**  *Live Without Audience* **·**  *3. Mart 2000. Kragujevac Klub La Cinema* **·**  |
| Kompilacije | *Plava Pesma - The best of* **·**  *Smak: retrospektiva* **·**  *Star? Mlad. Večan?* **·**  *The Best Of Smak* **·**  *Istorija* **·**  |
| Singlice | "Živim... Biska 13" / "Biska 16" **·**  "Ulazak u harem" / "Sto ptica" **·**  "Ulazak u harem" / "Epitaf" **·**  "Ljudi nije fer" / "El dumo" **·**  "Crna dama" / "Plava pesma" **·**  "Alo" / "Daire" **·**  "Rok cirkus" / "Hirošima" **·**  |
| Srodni članci | Diskografija Smaka **·**  Pop i rock scena bivše Jugoslavije **·**  Srpski rock |